Nordjyllands Politi arbejder for at udstede en europæisk arrestordre på en 42-årig litauer, der for øjeblikket befinder sig i udlandet. Manden er mistænkt for at have begået 19 indbrud i Vendsyssel tilbage i juli 2017. Det fortæller efterforskningsleder Sune Myrup. Den 18. oktober var litaueren fremstillet i grundlovsforhør in absentia - uden, at han var til stede - med henblik på at udstede arrestordren på manden. Sagen er nu sent videre til rigsadvokaten, der skal godkende arrestordren, så manden kan blive anholdt og udleveret til Danmark. Et led i en større indbrudsbølge Sune Myrup forklarer, at efterforskningen i den 42-årige mand startede, da politiet tidligere på året undersøgte flere indbrud i Vendsyssel. Det første også til anholdelsen af 15 mænd tidligt i oktober. - Vores søgen efter den 42-årige mand er et udløb af vores efterforskning i de mange indbrud i Vendsyssel. Det gik op for os, at vi skulle arbejde i to spor og søge efter tyve både fra ind- og udland, siger Sune Myrup. Den litausike mand er sigtet for at have begået indbrud i den sydlige del af Vendsyssel i Aabybro, Vadum, Nørre Halne og Sulsted i flere villaer de to første uger i juli. Sune Myrup kan ikke oplyse den samlede værdi af de ejendele, der er blevet stjålet i forbindelse med indbrudene, men fortæller, at det primært drejer sig om smykker og elektronik, og at der er tale om et "samlet stort beløb". Den 42-årige er tidligere idømt en fængsselsstraf for indbrud i Danmark i slutningen af 2016 og blev sendt ud af landet den 10. februar 2017. Efterforskningslederen betegner manden som en omrejsende kriminel.

Referat:
Politiet har haft en 42-årig litauer i grundlovsforhør in absentia, sigtet for at have begået 19 indbrud i Vendsyssel.